Source: https://www.riigiteataja.ee/akt/428042015026?tegevus=telli-teavitus
Timestamp: 2020-04-02 09:54:08+00:00

Document:
Noorte projektlaagri pidamise tingimused ja kord ning loa väljastamine – Riigi Teataja
Noorte projektlaagri pidamise tingimused ja kord ning loa väljastamine
Noorte projektlaagri pidamise tingimused ja kord ning loa väljastamine - sisukord
§ 3 Loa taotlemine
§ 5 Loa andmine
§ 6 Loa andmata jätmine
§ 8 Kontroll laagri tegevuse üle
RT IV, 28.04.2015, 26
Vastu võetud 21.04.2015 nr 28
Käesoleva määrusega kehtestatakse Rae valla haldusterritooriumil noorte projektlaagri pidamise tingimused ja kord ning projektlaagri pidamise loa väljastamise kord (edaspidi kord).
(1) Projektlaagri (edaspidi laager) pidajaks on äriregistrisse, mittetulundusühingute ja sihtasutuste registrisse või usuliste ühenduste registrisse kantud isik, riigi või kohaliku omavalitsuse asutuste riiklikusse registrisse kantud asutus või avalik-õiguslik juriidiline isik.
(2) Laagri ühe vahetuse pikkus on vähemalt kuus ööpäeva. Laager tegutseb aastas kuni 60 päeva.
(3) Laagri pidaja peab tagama, et laagri juhataja ja kasvatajad vastavad haridus- ja teadusministri kehtestatud kvalifikatsiooninõuetele.
(4) Laagri tegevuseks vajalik maa-ala, hooned, ruumid ja sisustus peavad vastama tervisekaitse ja ohutusnõuetele.
§ 3. Loa taotlemine
(1) Laagri pidamise loa saamiseks esitab laagri pidaja Rae Vallavalitsusele (edaspidi vallavalitsus) vähemalt 30 tööpäeva enne laagri tegevuse alustamist taotluse (edaspidi taotlus), milles peavad sisalduma järgmised andmed:
1) laagri pidaja nimi ja kontaktandmed (telefoninumber ja e-posti aadress);
2) laagri pidamise eest vastutava isiku nimi, isikukood, elukoht, telefoninumber, e-posti aadress ning laagri pidamise täpne asukoht;
3) laagri eesmärk ja päevakava;
4) õigusaktides kehtestatud nõuetele vastavate laagri juhataja ja kasvatajate kirjalikud nõusolekud ning dokumendid, mis võimaldavad nõuetele vastavust hinnata;
(2) Vallavalitsusel on õigus nõuda laagri pidajalt muid täiendavaid dokumente, mis võimaldavad hinnata laagri pidaja või laagri pidamiseks vajaliku objekti vastavust õigusaktidega kehtestatud nõuetele ning selgitusi.
(1) Vallavalitsus vaatab taotluse läbi 10 tööpäeva jooksul taotluse esitamisest.
(2) Kui taotlus või selles esitatud andmed ei vasta õigusaktidega kehtestatud nõuetele, teavitatakse sellest taotlejat ning antakse puuduste kõrvaldamiseks vähemalt 10 tööpäevane tähtaeg.
§ 5. Loa andmine
Nõuetekohase taotluse alusel annab vallavalitsus loa laagri pidamiseks. Loa andmine vormistatakse vallavalitsuse korraldusega.
§ 6. Loa andmata jätmine
Vallavalitsus ei anna luba laagri pidamiseks, kui:
1) laagri pidaja või taotlus ei vasta õigusaktidega kehtestatud nõuetele ja taotluse esitaja ei ole määratud tähtaja jooksul esitanud täiendavad dokumente või kõrvaldanud esitatud dokumentides puudusi;
2) laagri korraldamine on vastuolus avaliku huviga.
(1) Vallavalitsus tunnistab laagri pidamise loa oma korraldusega kehtetuks, kui:
1) laagri pidaja on esitanud loa taotlemisel valeandmeid;
2) teinud otsuse laagri tegevuse lõpetamise kohta;
3) laagri pidaja või laagri tegevus ei vasta õigusaktidega kehtestatud nõuetele;
4) laagri pidaja ei ole ettenähtud tähtaja jooksul ja korras täitnud järelevalve teostamise käigus tehtud ettekirjutust.
(2) Loa kehtetuks tunnistamise otsusest teavitab vallavalitsus laagri pidajat viie tööpäeva jooksul korralduse vastuvõtmisest arvates.
§ 8. Kontroll laagri tegevuse üle
Vallavalitsusel on õigus kontrollida laagri tegevuse vastavust korrale.

References: § 3

§ 5

§ 6

§ 8

§ 3

§ 5

§ 6

§ 8